Qui és Raquel Micó Sánchez?
Raquel Micó Sánchez (* 29 de juliol de 1979, Alacant, País Valencià) és una pilotària  professional alacantina a la modalitat del frontenis.
Als 8 anys va començar a jugar al frontenis amb els seus germans i els seus cosins a l'Escola Frontenis del CAM Villenense.Encara que de petita no en tenia grans aspiracions com per omplir planes senceres de diaris,va trobar la seva motivació en ésser millor persona i esportista així com tindre una vida digna que li podria oferir la formació, ja que hi venia d'una familia humil, la qual cosa va fer que treballara a la vegada que estudiava i entrenava.
Els seus primers títols els va obtindre a la categoria infantil, on assolí el Campionat de la Comunitat Valenciana conjuntament amb Milagros López. Ja com cadet començà a jugar amb la seva cosina Izaskun Hernando,amb la qual va representar  al Club Atlético Montemar d'Alacant quan als 15 anys s'inicià en la modalitat internacional del frontenis.
El 1997, Raquel i Izaskun van guanyar el Subcampionat d'Espanya Absolut de Frontenis Femení, amb el CAM Villenense. A l'any següent a Mallorca  va aconseguir el seu primer títol de Campiones d'Espanya Absolutes i aquí van establir un rècord de deu títols consecutius sota les indicacions del seu entrenador Julián Hernando (el seu oncle).
El 1999 es va traslladar a València per compaginar els seus estudis en la Llicenciatura d'Educació Física amb els entrenaments al Centre Especialitzat de Tecnificació Esportiva de Pilota (tutelats per Guillermo Rojas i Conrado Frías). Aquest any viatja a Buenos Aires (Argentina) per representar a Espanya en la Selecció de Pilota i aconsegueix juntament amb Izaskun, Sara i Sandra el Campionat del Món Sub-22. Dos anys més tard es proclama Campiona d'Europa per Clubs juntament amb Izaskun, durant 7 anys consecutius. Aquest mateix any va representar a Espanya en la Copa del Món Absoluta i aconsegueix junt Izaskun, Marina i Fani el tercer lloc. A l'any següent aconsegueix el Subcampionat del Món Absolut de la seva modalitat (juntament amb Izaskun, Arancha i Marina) a Pamplona i el Campionat per Equips.
El 2005 guanya el Subcampionat de la Copa del Món d'Elx i assolí el Subcampionat del Món de Mèxic . Els seus resultats i palmarès van fer que fos nomenada com la millor esportista femenina de l'any 2006 a la Diputació d'Alacant. No obstant va ser derrotada aquest mateix any al mondial a Mèxic D F amb  Ikazkun.
Va estudiar un Màster en Gestió i Administració de l'Esport a la Universitat Complutense de Madrid.
Des de l'any 2009 fins al 2014 va formar parella amb Jennifer Sans i juntes han estat Campiones i Subcampiones d'Espanya i també Campiones de la Copa d'Europa. Es va proclamar juntament amb les seves companyes de Selecció (Miriam Aranaz, Elena Medina i Maria Medina), campiones de la copa del món absoluta de Frontó 30 metres, aconseguint així Espanya, per primera vegada en la història aquest títol tan preuat, l'any 2009.
Una pilotària  professional alacantina a la modalitat del frontenis.